— Aha, e un business dezvoltat bine, împărțit în mai multe ture, ca să „deservească” „clientela” atît cît există cerere, remarc eu.  — Da! Și au și servicii „adiacente”; uite, ăla bătrînu’ spală și mașini la cerere, sau geamurile altor magazine sau firme care mai sînt pe-aici.  — Nu pot să cred, te pomenești că au și tarife fixe! — Au, să știi! Spre exemplu, un spălat de mașină costă 12 lei, iar geamul de firmă, la exterior, e vreo 15 lei, că e mai mare! Facem o pauză, văzînd că-ncepe să se-agite baba, să dea din mîini „ritualic”, fixînd „clientul” care semnalizează din strada principală intenția de a intra pe mica străduță.